เงินบาทแข็งค่าหลุด30บาท
เงินไหลเข้า ทำเงินบาทแข็งค่าหลุด 30 บาท/ดอลลาร์ มาที่ 29.95/97 แข็งค่าสุดรอบ 13 ปี แนวโน้มแข็งค่าต่อ
6 ต.ค. 2553

เงินไหลเข้า ทำเงินบาทแข็งค่าหลุด 30 บาท/ดอลลาร์ มาที่ 29.95/97 แข็งค่าสุดรอบ 13 ปี แนวโน้มแข็งค่าต่อ 
นักบริหารเงินธนาคารซีไอเอ็มบีไทย กล่าวว่า เงินบาทหลุดระดับ 30 บาท/ดอลลาร์แล้ว ล่าสุดเมื่อเวลาประมาณ 10.45 น.เงินบาทอยู่ที่ระดับ 29.95/97 บาท/ดอลลาร์ แข็งค่าต่อเนื่องลงมาจากตอนเช้าที่เปิดตลาด 30.03/05 บาท/ดอลลาร์ 
การที่เงินบาทแข็งค่าจนหลุดระดับ 30 บาท/ดอลลาร์ ก็ยังมาจากปัจจัยเดิมๆ คือ ดอลลาร์ยังอ่อนค่า เงินทุนยังไหลเข้า"นักบริหารเงิน กล่าว และว่า   คาดว่าเงินบาทน่าจะยังมีแนวโน้มแข็งค่าต่อเนื่อง
 "เงินบาทยังร่วงตามแนวโน้มเงินทุนไหลเข้า แม้จะมีมาตรการออกมา 5 ข้อ แต่ก็ไม่ได้เซอร์ไพรส์มากมาย เพราะเป็นอะไรที่พูดมานานแล้ว เงินบาททะลุลงมาเรื่อยๆ จนกว่าจะแตะระดับ 25 บาท/ดอลลาร์ จึงจะเป็นต่ำสุดมากกว่า 13 ปี" นักบริหารเงินกล่าว 
ทั้งนี้ เมื่อวานนี้ (5 ต.ค.) ธนาคารแห่งประเทศไทย (ธปท.) ได้ออก 2 มาตรการเพิ่มเติมเพื่อผ่อนคลายการแข็งค่าของเงินบาท อย่างไรก็ตาม ยังไม่ได้มีการออกมาตรการที่เข้มข้นในการควบคุมเงินทุนเคลื่อนย้าย โดยผู้บริหารธปท.ระบุวา อยู่ระหว่างศึกษามาตรการที่หลายประเทศออกมาในช่วงก่อนหน้า